Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 1992.évi LXXV. törvény előírásainak megfelelően
Paragraph Index: 866

1. Számlakivonat — A Nemzeti Alap Igazgatóság, a Kincstár Budapesti Igazgatóság Devizaműveletek Osztálya számlakivonata 2000/131. szám alapján kap értesítést az euró jóváírásról és terhelésről, az ISPA lebonyolítási számla számlakivonat másolata alapján pedig arról, hogy az összeg a kedvezményezetthez került, illetve, arról, hogy a társfinanszírozás megtörtént. A számlakivonat alapján a Nemzeti Alap Igazgatóság analitikus nyilvántartásában projektenként rögzíti a jóváírásokat és a felhasználást. — A KöM/KöViM fejezet Költségvetési Főosztálya a Kincstár Budapesti Igazgatóság Devizaműveletek Osztálya számlakivonata alapján kap értesítést az euró jóváírásról és felhasználásról. — A KöViM, illetve a KöM az ISPA EFK számlakivonata alapján könyveli az előirányzatok teljesülését, felhasználását. A költségvetés szempontjából az Áht. vonatkozó 18/B. § (10) bekezdés alapján akkor minősül egy-egy tétel kiadásnak, illetve bevételnek, amikor ezen a számlán jóváírásra és/vagy terhelésre kerül, illetőleg az EU támogatás pénzforgalom nélküli átvezetése megtörténik. A kötelező egyeztetés a Kincstár számlavezető rendszerében rögzített adatokkal a havi (féléves és éves) kincstári jelentések alapján történik. — A Kincstár Programfinanszírozás Főosztálya az ISzO-tól az ISPA lebonyolítási számláról kapott számlakivonat alapján értesül a tranzakciók végrehajtásáról, a forint és euró források jóváírásáról és a kedvezményezett részére történt utalásáról. — Az ISzO-tól az ISPA lebonyolítási számláról kapott számlakivonat alapján könyvel a IVSZ az EU által jóváhagyott analitikus nyilvántartási rendszerében.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes